Latvijas Universitātes Sociālo zinātņu fakultātes Informācijas un bibliotēku studiju nodaļa izsludina pieteikšanos pedagogu profesionālās kvalifikācijas pilnveides B programmā **“Izglītības iestādes bibliotekārs”**. Programma veidota saskaņā ar Ministru kabineta noteikumiem Nr. 363 “Noteikumi par pedagogiem nepieciešamo izglītību un profesionālo kvalifikāciju un pedagogu profesionālās kvalifikācijas pilnveides kārtību” un saskaņota Izglītības un zinātnes ministrijā.

**Programmas mērķis:** sniegt aktuālas zināšanas par svarīgākajiem bibliotekārā darba procesiem mūsdienīgās izglītības iestāžu bibliotēkās – krājuma pārvaldību, informācijas organizēšanu, informācijas pakalpojumiem un normatīvo regulējumu.

**Mērķauditorija:** izglītības iestāžu bibliotekāri ar augstāko pedagoģisko izglītību, kuriem nav izglītības bibliotēku, informācijas un arhīvu zinībās.

**Programmas apjoms:** 80 stundas (5 kredītpunkti). Programmas ilgums – 8 nedēļas.

**Programmas īstenošanas forma:** tālmācībā (50 stundas), klātienē (30 stundas). Klātienes nodarbības tiek organizētas sestdienās Latvijas **Universitātes** Sociālo zinātņu fakultātē Lomonosova ielā 1A, Rīgā. Pirmā klātienes tikšanās paredzēta 20. septembrī.

**Pieteikšanās:**  Interesenti ir aicināti pieteikties programmai līdz 2014. gada 1. septembrim, nosūtot elektroniski klausītāja  [reģistrācijas veidlapu [http://www.lu.lv/fileadmin/user_upload/lu_portal/logo/pdf.gif](http://www.lu.lv/fileadmin/user_upload/lu_portal/zinas/klausitaja_reg.pdf)](mailto:reģistrācijas%20veidlapu )  uz e-pastu: [daina.pakalna@lu.lv](mailto:daina.pakalna@lu.lv)

**Pasteidzietes**, jo vietu skaits grupās ir ierobežots.

**Maksa par programmas apguvi:** –  EUR 200 (ieskaitot PVN). Maksāt iespējams arī divās daļās – pirmo daļu (100 eiro) - no 18. augusta līdz 5. septembrim, otro – līdz 15. oktobrim. Informāciju par maksājuma kontu saņemsiet uz savu e-pastu pēc reģistrācijas veidlapas nosūtīšanas.

Atgādinām, ka saskaņā ar 31.07.2001 MK noteikumiem Nr.336 "Noteikumi par attaisnotajiem izdevumiem par izglītību un ārstnieciskajiem pakalpojumiem" kursu dalībniekiem ir iespēja saņemt atpakaļ 25 % no izdevumiem par studiju maksu.

Pēc pirmās iemaksas veikšanas būs iespējams saņemt izziņu, ka ir uzsāktas studijas pedagogu profesionālās kvalifikācijas pilnveides B programmā “Izglītības iestādes bibliotekārs”.

**Kontaktpersona:**  Daina Pakalna, docente, tālrunis: 26790847; e-pasts: daina.pakalna@lu.lv